FI Euroopan unionin virallinen lehti C 296/28

ILMOITUS NESTEMÄISTEN JA KAASUMAISTEN HIILIVETYJEN ETSIMISTÄ KOSKEVASTA LUPAHAKEMUKSESTA (NS. BIANCAVILLA-LUPA)

ITALIAN TASAVALTA – SISILIAN HALLINTOALUE

ASSESSORATO REGIONALE INDUSTRIA (ALUEELLINEN TEOLLISUUSVIRASTO) – DIPARTIMENTO REGIONALE DELL’INDUSTRIA E DELLE MINIERE (KAIVOSALAN HALLINTO-OSASTO)

UFFICIO REGIONALE PER GLI IDROCARBURI E LA GEOTERMIA (HIILIVEDYISTÄ JA GEOTERMIIKASTA VASTAAVA TOIMISTO ) (U.R.I.G.)

2009/C 296/10

EniMed – Eni Mediterranea Idrocarburi S.p.A. -yritys, jonka päätoimipaikan osoite on Strada Statale 117 bis – Contrada Ponte Olivo, 93012 Gela (CL) (verotunnus C.F. 12300000150), ITALIA ja joka toimii ainoana edustajana 50 %:n osuudella, ja Edison S.p.A. -yritys, jonka päätoimipaikan osoite on Foro Buonaparte 31, 20121 Milano MI, ITALIA (50 %:n osuudella), ovat 12. kesäkuuta 2009 yhdessä hakeneet direktiivin 94/22/EY saattamista osaksi kansallista lainsäädäntöä ja täytäntöönpanoa koskevan, 3. heinäkuuta 2000 annetun Sisilian hallintoalueen lain (L.R.S.) nro 14 nojalla teollisuusvirastolta, joka on toimivaltainen viranomainen myöntämään etsimislupia Sisilian hallintoalueella ja jonka toimipaikan osoite on Via Ugo La Malfa 87/89, 90146 Palermo PA, ITALIA, lupaa etsiä nestemäisiä ja kaasumaisia hiilivetyjä (ns.”Biancavilla-lupa”) 7 400 hehtaarin (74,00 km2) alueella, joka sijaitsee Ennan ja Catanian maakuntien alueella Sisilian itäisessä keskiosassa. Edellä mainittu alue rajoittuu etelässä alueeseen, jota koskeva lupa (ns. ”Paternò-lupa”) on 100-prosenttisesti Edisonin hallussa, ja muissa ilmansuunnissa vapaaseen alueeseen.

Lupa-alue sijaitsee Ennan maakunnassa kuntien Centuripe ja Regalbuto alueella ja Catanian maakunnassa kuntien Adrano, Biancavilla, Santa Maria di Licodia ja Regalna alueella.

Hakemuksessa mainittu alue on monikulmio, jonka kulmapisteitä A, B, C, D ja E yhdistävät suorat viivat.

Kulmapisteet ovat seuraavat:

A. Contrada Grotte Rossesta 420 metriä koilliseen 457 metrin korkeudessa sijaitsevan rakennuksen kaakkoiskulman piste;

B. Contrada Paricchiassa 648 metrin korkeudessa sijaitsevan rakennuksen luoteiskulman piste;

C. Chiusa di Don Ascenziosta 400 metriä luoteeseen 615 metrin korkeudessa C. Ingiullassa sijaitsevan rakennuksen kaakkoiskulman piste;

D. S. Maria Licodian ja Ragalna Ovestin välisellä tiellä Villaggio S. Francescoon johtavan risteyksen kohdalla sijaitseva piste, joka on sama kuin ”Paternòn” lupa-alueen kulmapiste B;

E. Regalbuton S. Maria della Crocen kirkon kellotornin kohdalla sijaitseva piste, joka on sama kuin ”Paternòn” lupa-alueen kulmapiste A.

Maantieteelliset koordinaatit

Kulmapiste Pohjoista leveyttä Itäistä pituutta (M. Mario) A 37°41′37″,562 2°22′21″,065 B 37°40′45″,437 2°23′19″,485 C 37°39′07″,573 2°25′33″,957 D 37°37′51″,000 2°28′53″,000 E 37°38′57″,367 2°11′20″,230

Samaa aluetta koskevia lupahakemuksia voidaan jättää 90 päivän ajan siitä, kun tämä ilmoitus julkaistaan Euroopan unionin virallisessa lehdessä. Tämän jälkeen saatuja hakemuksia ei oteta huomioon. Luvasta päätetään kuuden kuukauden kuluessa lupahakemusten viimeisestä jättöpäivästä. Direktiivin 94/22/EY 5 artiklan 1 kohtaan viitaten ilmoitetaan lisäksi, että etsintään, hyödyntämiseen ja tuotantoon tarkoitettujen lupien ensisijaiset myöntämisperusteet on julkaistu 19. joulukuuta 1998 Euroopan yhteisöjen virallisessa lehdessä C 396, jolloin viitataan direktiivin 94/22/EY saattamisesta osaksi kansallista lainsäädäntöä 25. marraskuuta 1996 annettuun tasavallan presidentin asetukseen nro 625 (julkaistu 14. joulukuuta 1996 Italian tasavallan virallisessa lehdessä Gazzeta ufficiale della Repubblica Italiana nro 293). Tarkemmat myöntämisperusteet määritetään edellä mainitussa 3. heinäkuuta 2000 annetussa Sisilian hallintoalueen laissa (L.R.S.) nro 14 (julkaistu 7. heinäkuuta 2000 Sisilian hallintoalueen virallisessa lehdessä Gazzetta Ufficiale della Regione Siciliana nro 32).

Toiminnan harjoittamista ja päättämistä koskevat ehdot ja vaatimukset vahvistetaan edellä mainitussa 3. heinäkuuta 2000 annetussa Sisilian hallintoalueen laissa (L.R.S.) nro 14 ja teollisuusviraston 30. lokakuuta 2003 antaman asetuksen nro 91 ja 20. lokakuuta 2004 antaman asetuksen nro 88 yhteydessä vahvistetuissa vakiosäännöissä (Disciplinare Tipo), jotka on julkaistu Sisilian hallintoalueen virallisessa lehdessä Gazzetta Ufficiale della Regione Siciliana nro 49, osa I (14. marraskuuta 2003) ja nro 46, osa I (5. marraskuuta 2004).

Hakemukseen liittyvät asiakirjat ovat nähtävänä kaivosalan aluehallintoon kuuluvassa hiilivedyistä ja geotermiikasta vastaavassa toimistossa (Via Ugo La Malfa 101, 90146 Palermo PA, ITALIA).